న్యూఢిల్లీ, ఫిబ్రవరి 15(ఆంధ్రజ్యోతి): ఆదాయానికి మించిన ఆస్తుల కేసులో లొంగిపోవడానికి నాలుగు వారాల గడువు కావాలంటూ అన్నాడీఎంకే అధినేత వి.కె.శశికళ పెట్టుకున్న పిటిషన్ను సుప్రీంకోర్టు తోసిపుచ్చింది. ఇందులో ఎలాంటి ఆదేశం ఇవ్వదలచుకోలేదని, తీర్పులో ఎలాంటి మార్పులు ఉండబోవని జస్టిస్ పి.సి.ఘోష్, జస్టిస్ అమితవ్రాయ్లతో కూడిన ధర్మాసనం తేల్చిచెప్పింది. ‘‘క్షమించాలి. మేం చెప్పదలచుకున్నదంతా ఆ భారీ తీర్పు కాపీలో చెప్పేశాం. ఒక్క పదం కూడా మార్చేది లేదు’’ అని స్పష్టం చేసింది. శశికళకు ఆరోగ్యం బాగోలేదని, చక్కబెట్టాల్సిన అంశాలున్నాయని, ఆమెకు మరో నాలుగు వారాల గడువు కావాలని ఆమె న్యాయవాది అభ్యర్థించారు. ధర్మాసనం కనీసం కేసును లిస్టింగ్ చేయడానికి కూడా నిరాకరించింది. ‘‘తక్షణమే’’ లొంగిపోవాలని తీర్పులో ప్రత్యేకంగా చెప్పామని, దాని అర్థమేమిటో సీనియర్ న్యాయవాది అయిన తులసికి తెలిసే ఉంటుందని ధర్మాసనం వ్యాఖ్యానించింది.
newdhilly, fibravari 15(aandhrajyoti): aadaayaaniki minchina aastula kesulo longipovadaaniki naalugu vaaraala gaduvu kaavaalantuu annadienke adhinetha vi.ke.sasikala pettukunna pititionnu supreenkortu tosipuchindi. indulo elanti aadesam ivvadalachukoledani, teerpulo elanti maarpulu undabovani justis pi.si.ghosh, justis amitavraaylatho kuudina dharmasana telchicheppindi. ‘‘kshaminchaali. mem cheppadalachukunnadanta aa bhari teerpu kaapiilo cheppesam. okka padam kuudaa marchedi ledu’’ ani spashtam chesindi. sasikalaku aarogyam bagoledani, chakkabettaalsina amsaalunnaayani, aameku maro naalugu vaaraala gaduvu kaavaalani aame nyaayavaadi abhyardhinchaaru. dharmasana kaneesam kesunu listing cheyadaaniki kuudaa niraakarinchindi. ‘‘takshaname’’ longipovalani teerpulo pratyekamgaa cheppamani, daani arthamemito seanier nyaayavaadi ayina tulasiki telise untundani dharmasana vyaakhyaaninchindi.